ΓΡΑΠΤΗ ΕΡΩΤΗΣΗ P-1986/00

υποβολή: Giovanni Pittella (PSE) προς την Επιτροπή

(8 Ιουνίου 2000)

Θέμα: Προσεχής έγκριση της νέας περιόδου εμπορίας ζάχαρης, με καθορισμό των τιμών βάσης των τεύτλων, και συνέπειες για την περιοχή του Νότου της Ιταλίας

Σύμφωνα με τον κανονισμό 2038/99(1), η Επιτροπή θα πρέπει ναποβάλει εντός του θέρους πρόταση για τον καθορισμό των ενδεικτικών τιμών της ζάχαρης και της τιμής βάσης των τεύτλων, στο πλαίσιο της περιόδου εμπορίας 2001-2002.

Ο κανονισμός προβλέπει τη σταδιακή μείωση των ενισχύσεων στην τιμή των τεύτλων. Σε περίπτωση εφαρμογής της προβλεπόμενης μείωσης των μέτρων ενίσχυσης,πολογίζεται ότι η τρέχουσα τιμή των τεύτλων, η οποία έχει καθορισθεί σε 10 400 λίρες ανά 100 χιλιόγραμμα και έχει ήδη μειωθεί σε σχέση με τις προηγούμενες περιόδους εμπορίας κατά 16 %, θα κατέλθει στις 8 500 λίρες ανά 100 χιλιόγραμμα. Μια παρόμοια εξέλιξη θα προκαλούσε καταστροφική κρίση στην καλλιέργεια αυτή, με βαρύτατες συνέπειες για τα τέσσερα εργοστάσια ζάχαρης του ιταλικού Νότου, και, κατά συνέπειαν, για την απασχόληση στις περιοχές αυτές.

Είναι ενήμερη η Επιτροπή για τις σοβαρές συνέπειες, στο οικονομικό και κοινωνικό επίπεδο, της εφαρμογής της απόφασής της σχετικά με τα τεύτλα και την παραγωγή ζάχαρης στον ιταλικό Νότο;

Θα λάβει δεόντωςπόψη η Επιτροπή τις διατάξεις του κανονισμού που προβλέπουν μείωση με βραδύτερους ρυθμούς για τις περιοχές του ιταλικού Νότου; Θα ήταν διατεθειμένη να εξετάσει τη θέσπιση συμπληρωματικών μέτρων στήριξης που θα καλύπτουν το αυξημένο καλλιεργητικό κόστος και τη μειωμένη παραγωγικότητα των τεύτλων που καλλιεργούνται στις μειονεκτικές περιοχές; Δεν θεωρεί σκόπιμη την επανεξέταση του συστήματος χορήγησης ποσοστώσεων στην Ιταλία, μετατρέποντας την ποσόστωση Β και αυξάνοντας παράλληλα την ποσόστωση Α, προκειμένου να περιορισθεί η καταβολή αδικαιολόγητων προστίμων από τους παραγωγούς των ζωνών με καθυστερημένη ανάπτυξη; Θα μπορούσε να εξετάσει τη δυνατότητα διατήρησης του σημερινού επιπέδου τιμών, ώστε να αποτραπεί μια σοβαρότατη κρίση;

(1) ΕΕ L 252 της 25.9.1999, σελ. 1.

Απάντηση του κ. Fischler εξ ονόματος της Επιτροπής

(12 Ιουλίου 2000)

Για λόγους σαφήνειας, πρέπει να επισημανθεί ότι η ανανέωση του κανονισμού (ΕΚ) αριθ. 2038/1999 του Συμβουλίου, της 13ης Σεπτεμβρίου 1999, για την κοινή οργάνωση της αγοράς στον τομέα της ζάχαρης που πρόκειται να τεθεί σε εφαρμογή προσεχώς, δεν αφορά ούτε τον καθορισμό της ενδεικτικής τιμής και της τιμής βάσης των τεύτλων στο πλαίσιο της περιόδου εμπορίας 2001/2002, ούτε το καθεστώς των εθνικών ενισχύσεων, συγκεκριμένα αυτών που εφαρμόζονται στην Ιταλία και έχουν εγκριθεί μέχρι τις 30 Ιουνίου 2001.

Αντίθετα, θα πρέπει να ανανεωθούν ορισμένες διατάξεις σχετικά με τα καθεστώτα ποσοστώσεων και προτιμησιακών εισαγωγών.

Η Επιτροπή γνωρίζει τη δύσκολη κατάσταση, ιδίως όσον αφορά την καλλιέργεια των τεύτλων, που επικρατεί στον ιταλικό Νότο.

Για λόγους αντικειμενικότητας, η Επιτροπή θα επιθυμούσε να διατυπώσει δύο παρατηρήσεις όσον αφορά την πτώση κατά 16 % της τιμής των τεύτλων, ποσοστό που αναφέρθηκε από το Αξιότιμο Μέλος του Κοινοβουλίου και το οποίο, εξάλλου, η Επιτροπή δεν αμφισβητεί. Καταρχή, σημαντικό μέρος (περίπου 6 %) της εν λόγω μείωσης του 16 % οφείλεται στο γεγονός ότι η Ιταλία, ήδη από την περίοδο εμπορίας 1998/1999, δεν αντιμετωπίζει πλέον έλλειμμα όσον αφορά τη ζάχαρη, και ότι, κατά συνέπεια, το Συμβούλιο, σύμφωνα με τις διατάξεις του κανονισμού βάσης στον τομέα της ζάχαρης, δεν είχε άλλη επιλογή παρά να καθορίσει τιμές μη περιφερειακές για τον τομέα της ζάχαρης στην Ιταλία. Δεύτερο, είναι επίσης ορθό ότι το άλλο μέρος της πτώσης (τοπόλοιπο 10 % περίπου) οφείλεται στη σταδιακή μείωση των εθνικών ενισχύσεων, οι οποίες επιτρέπονται σύμφωνα με το άρθρο 53 του κανονισμού βάσης για τη ζάχαρη, άρθρο το οποίο προβλέπει ότι οι εν λόγω ενισχύσεις θα εφαρμοστούν για τελευταία φορά, για τον ιταλικό Νότο, κατά τη διάρκεια της περιόδου εμπορίας 2000/2001. Ωστόσο, θα πρέπει να διαπιστωθεί ότι οι εν λόγω εθνικές ενισχύσεις, αποκαλούμενες προσωρινές και αποφασισθείσες για τελευταία φορά για την περίοδο 1968/1969 1974/1975, θα έχουν διαρκέσει τελικά 32 χρόνια. Αυτός είναι ο λόγος για τον οποίο το Συμβούλιο, κρίνοντας ότι μία παρέκκλιση τόσο μεγάλης διάρκειας θα έπρεπε να είναι αρκετή για να επιτρέψει την ολοκλήρωση της απαραίτητης αναδιάρθρωσης του εν λόγω τομέα, ενόψει της αντιμετώπισης της πραγματικής κοινής αγοράς, κατέστησε σαφείς τις προθέσεις του στους ενδιαφερόμενους το Δεκέμβριο 1997 αποφασίζοντας, με τον κανονισμό (ΕΚ) αριθ. 2613/97, να θέσει ρητά τέλος σε κάθε εθνική ενίσχυση στον τομέα της ζάχαρης. Εάν, κατά τη διάρκεια της εν λόγω περιόδου των 32 ετών, η απαραίτητη αναδιάρθρωση του τομέα των τεύτλων και της ζάχαρης στον ιταλικό Νότο δεν έλαβε χώρα, η Επιτροπή δεν μπορεί παρά να εκφράσει τη λύπη της.

Υπό τις συνθήκες αυτές, η Επιτροπή δεν είναι σε θέση να απαντήσει θετικά στις ερωτήσεις του Αξιότιμου Μέλους του Κοινοβουλίου όσον αφορά ιδίως τα συμπληρωματικά μέτρα ενίσχυσης ή της διατήρησης του τρέχοντος επιπέδου τιμών για τον ιταλικό Νότο.